UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Soome paremtsentristliku partei Kokoomus (Koonderakond) toetus on pingelises julgeolekuolukorras tõusnud rekordilise 26,1 protsendini, selgus neljapäeval rahvusringhäälingu Yle tellitud küsitlusest.
#000005
Praegu opositsioonis oleva Kokoomuse toetus on tõusnud lühikese ajaga 3,5 protsendipunkti võrra ning ei ole Yle küsitlustes kunagi varem nii kõrge olnud.
#000006
Kokoomusele järgneb peaministripartei sotsiaaldemokraadid (SDP) 19 protsendiga. SDP toetus on samuti tõusnud (0,5 protsendipunkti), sotsiaaldemokraadid on oma populaarsust kasvatanud peamiselt koalitsioonipartnerite arvel, märkis Yle.
#000007
Küsitluse läbi viinud uuringufirma Taloustutkimus teadusdirektor Tuomo Turja ütles, et Kokoomuse toetuse tõusu taga on julgeolekuolukord, kuna Venemaa alustatud sõda Ukrainas on kestnud juba üle kuu aja.
#000008
"Vaadates iganädalasi küsitlusi, siis tõusis Kokoomuse toetus juba nädal pärast Vene invasiooni ning on jäänud pidama 26 protsendist kõrgemal," rääkis Turja. Kokoomus on juba pikemat aega ja avalikult toetanud Soome astumist NATO-sse.
#000009
"Soomlased näevad julgeolekuolukorra halvenemist ning toetus NATO-sse astumisele on kasvanud. Kokoomus kui Soome kõige NATO-sõbralikum partei on sellest võitnud," rääkis Turja.
#000010
Uuringust selgus ka, et Kokoomuse toetuse tõus on praktiliselt tervenisti tulnud meesvalijate arvel. Turja hinnangul näitab ka see, et partei toetuse tõus on seotud julgeolekuteemadega, kuna meeste seas on poolehoid NATO-sse astumisele kasvanud märksa rohkem kui naiste hulgas.
#000011
Tabeli kolmas erakond on Põlissoomlased, mille toetus on kukkunud kahe protsendipunkti võrra ja on nüüd 13,6 protsenti. Erakonna toetus oli viimati nii madala 2019. aasta veebruaris.
#000012
Küsitluse detailsematest andmetest selgub, et Kokoomus on võtnud toetust ära teistelt parempoolsetelt parteidelt.
#000013
Uuringust selgus ka, et sotsiaaldemokraadid on suurendanud oma toetust koalitsioonipartnerite – roheliste, vasakliidu ja Rootsi rahvapartei – arvel.
#000014
Taloustutkimuse uuring toimus ajavahemikul 2. märtsist kuni 5. aprillini, selle käigus küsitleti 2740 inimest, kellest oma poliitilise eelistuse avaldas 2007. Küsitluse veamäär oli 1,8 protsendipunkti.
#000015
Norstati reitingud: EKRE langus on peatunud
#000016
Soome peaministripartei langes toetuselt teisele kohale
#000017
Soome valimiste võitjat ei julge keegi ennustada
#000019
Tuomioja tekitas segadust Soome NATO-debatis
#000021
Sakkari teenis pika ootuse järel karjääri teise turniirivõidu
#000026
Konontšuki koduklubi jäi teisele lisaajale läinud avamängus kaotajaks
#000029
Venemaa rünnakud Ukraina küladele kirdes tõid kaasa ohvreid
#000030
Rahvusringhäälingu arendusosakond otsib oma meeskonda frontend arendajat
#000032
Lavrov: ei Ukraina rahuplaan ega Musta mere viljalepe pole realistlikud
#000036
Rootsis sai ulatuslikus teevaringus mitu inimest kannatada
#000038
Erik Kalda: Eesti on ühe vene noorte põlvkonna maha maganud
#000039
Sügise algusega tulevad jahedamad ilmad
#000042
Land: lubadus kõrghariduse rahastamist suurendada ei lahenda alusprobleemi
#000044
Ornitoloog: praegu on hästi mitmekesine rändeaeg
#000046
Päästeametnik läks pensioni saamatajäämise pärast sotsiaalkindlustusameti vastu kohtusse
#000053
ÕS 2025 keskendub keele normimisele ja kirjeldamisele
#000054
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000057